**1. MJESTO**

**NA DNU MORA**

Na dnu se mora

školjka biserna krije.

Na dnu mora duboka,

tajanstvena.

Iznad mora srebreni mjesec spava.

O, more, kolijevko tiha,

uspavaj i moje snove.

Sakrij ih u svojim školjkama,

u svojim modrim dubinama.

Ne dopusti, more,

da školjku bisernu

pronađu.

Ime i prezime učenice: Petra Terzić

Razred: 6. e

Mentorica: Dominka Čorić, prof.

**2. MJESTO**

**NA DNU SE MORA ŠKOLJKA BISRENA KRIJE**

Iznad sjajnog zelenog mora

Bijeli galebovi lete

A na dnu školjka čuva biser

Kao što majka čuva dijete

Kao tisuću dragulja zrnca soli

Pod suncem sjajnim se siju

A ja se samo pitam što to

Prekrasne dubine kriju

Kriju li stare lađe

Ili pak nešto mlađe

Dječje lopte plažne

Ili gusarske tajne važne?

Zlato, dragulje, rubine?

Oh, da mi je znati što kriju morske dubine!

Učenica: Pavla Tafra

Razred: 6. c

Mentorica: Bernarda Klarić

**3. MJESTO**

**NA DNU ZELENOG MORA…**

U susretu s morem uvijek šutim,

Ono što ono zna samo slutim.

U svakoj morskoj kapi tisuću tajni se skriva,

Bistro sve vidi i kada duboko sniva.

Plavetnilom plivaju brodovi,

Ribama i otocima susjedi novi.

Sve skriveno u tamnoj sjeni,

Otkriva se u bijeloj pjeni.

Valovi pjevaju pjesmu staru,

Tajanstveni plesači vjetra,

Vesele se svakom novom dahu,

Blago se skriva u modrom koraku.

Kad dan osvane i sunce se razlije,

Morska tajna u srcu se smije.

Što sve more krije na svom dnu,

Mi znamo samo u divnom snu.

Učenica: Frida Zolota

Razred: 7. d

Mentorica: Maja Ćurlin